Svinka

Svinka je rieka na východe Slovenska. Má dĺžku , plochu povodia , je tokom V. rádu a priemerná lesnatosť povodia je približne 40 %. Je to ľavostranný prítok Hornádu.

 Priebeh toku 
V minulosti nazývaná aj ako Veľká Svinka pramení v pohorí Branisko v masíve Smrekovice () v nadmorskej výške cca  Najprv tečie na juh, priberá zľava Dolný potok, preteká popri priesmyku Branisko a stáča sa na juhovýchod. V Branisku priberá ešte niekoľko menších prítokov a vstupuje do Šarišskej vrchoviny. Veľkým oblúkom obteká obec Široké, priberá zľava potok z Krajnej doliny a dvojitým oblúkom sa dostáva k obci Fričovce. Tu zľava priberá najprv Kanný potok a potom Kopytovský potok a tečie ďalej na východ cez Hendrichovce (kde zľava priberá Štefanovský potok a Lazný jarok). Medzi obcami Hendrichovce a Bertotovce vytvára dve väčšie sihote, v Bertotovciach priberá ľavostranný Hermanovský potok a stáča sa na juhovýchod. Meandruje, preteká okrajom obcí Chmiňany a Chminianska Nová Ves, kde sprava priberá Krížovianku, tok sa vzpriamuje a tečie opäť východným smerom. Zľava ďalej priberá Daletický potok () a pri Kojaticiach sa spája s Malou Svinkou, pritekajúcou zľava. V minulosti sa až od tohto sútoku rieka označovala názvom Svinka.

Od Kojatíc preteká na juh popri Šarišských Lužiankach a Kojatickej Doline až k Rokycanom, kde z pravej strany priberá najprv Brežiansky potok () a následne Kvačiansky potok a ďalej tečie na juhovýchod okrajom Bzenova. Priberá sprava Hlboký potok, tečie cez obce Janov a Radatice, kde priberá Chujavu zľava, výraznejšie meandruje, priberá pravostranný Ľubovec a zarezáva sa do okraja Čiernej hory. Napokon tečie popri Obišovciach a pri Kysaku sa v nadmorskej výške približne  vlieva do Hornádu. Je to vrchovinovo-nížinný typ rieky s častými jarnými záplavami.

 Referencie 

 Iné projekty 

Kategória:Rieky na Slovensku
Kategória:Povodie Hornádu
Kategória:Vodné toky v okrese Prešov
Kategória:Vodné toky v okrese Košice-okolie
Kategória:Vodné toky v Bachurni
Kategória:Vodné toky v okrese Levoča